પાકિસ્તાનમાં આ નિર્ણય આવ્યા બાદ 25 જુલાઈએ થનાર સામાન્ય ચૂંટણીઓ પર તેની અસર પડવી સ્વાભાવિક છે. નવાઝની પુત્રી મરિયમ પાકિસ્તાનમાં ચૂંટણી લડી રહી છે. નવાઝ શરીફ અને તેમના ત્રણ બાળકો વિરુદ્ધ કોર્ટમાં ભ્રષ્ટાચારના ચાર કેસ ચાલી રહ્યા છે. પનામા પેપર કેસમાં ગત વર્ષે સુપ્રીમ કોર્ટનો નિર્ણય આવ્યા બાદ નેશનલ એકાઉન્ટબિલિટી બ્યૂરોએ કોર્ટમાં કેસ દાખલ કર્યો હતો. નવા પાકિસ્તાનની શરૂઆત : નવાઝની સજાને ઈમરાને આવકારી પાકિસ્તાનમાં એકાઉન્ટેબિલિટી કોર્ટ દ્વારા પૂર્વ વડાપ્રધાન નવાઝ શરીફ અને તેમની પુત્રી મરિયમ વિરુદ્ધ ચાલેલા ભ્રષ્ટાચાર અંગેના કેસમાં કસુરવાર ઠેરવ્યા બાદ તેમને સંભળાવેલી સજા પછી ઈમરાનખાને તે વિશે નિવેદન આપતા કહ્યું હતું કે આ નવા પાકિસ્તાનની શરૂઆત છે.